**ՀԻՄՆԱՎՈՐՈՒՄ**

**ՀՀ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ, ԱՂԲԱՀԱՆՈՒԹՅԱՆ ՎՃԱՐԻ ՀԱՇՎԱՐԿՄԱՆ ԵՎ ԳԱՆՁՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 Համաձայն «Տեղական ինքնակառավարման մասին» օրենքի 18-րդ հոդվածի 1-ին մասի 20-րդ կետի համայնքի ավագանին իրականացնում է «Աղբահանության և սանիտարական մաքրման մասին» ՀՀ օրենքով նախատեսված լիազորություններ։

Համաձայն Աղբահանության և սանիտարական մաքրման մասին ՀՀ օրենքի օրենքի 19-րդ հոդվածի 4-րդ մասի աղբահանության վճար վճարողների հաշվառման կարգը սահմանում է համայնքի ավագանին։

Նախագծի նպատակն է կարգավորել Չարենցավան համայնքում աղբահանության վճար վճարողների հետ կապված հարաբերությունները և ակնկալվում է համայնքում աղբահանության որակյալ ծառայությունների մատուցում։

Աղբահանության արդյունավետ կազմակերպելու նպատակով առաջարկվում է հաստատել աղբահանության վճար վճարողների հաշվառման, աղբահանության վճարի հաշվարկման և գանձման կարգը:

***Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.***

 Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացնում:

***Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին.***

Նախագծի ընդունման կապակցությամբ Չարենցավան համայնքի բյուջեում ծախսերի ավելացում կամ նվազեցում չի նախատեսվում:

**ՀԱՄԱՅՆՔԻ ՂԵԿԱՎԱՐ ՝ Հ. ՇԱՀԳԱԼԴՅԱՆ**